turjo4nis/wikipedia-bn-dump-20250701 huggingface dataset:
মিলার্ড মিচেল

মিলার্ড মিচেল (; জন্ম: ১৪ আগস্ট ১৯০৩ - ১৩ অক্টোবর ১৯৫৩) ছিলেন একজন মার্কিন অভিনেতা। তিনি চরিত্রাভিনেতা হিসেবে ৩০টির মত চলচ্চিত্রে এবং ২টি টেলিভিশন নাটকে অভিনয় করেছেন। মাই সিক্স কনভিক্টস (১৯৫২) চলচ্চিত্রে অভিনয়ের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তার অভিনীত অন্যান্য উল্লেখযোগ্য চলচ্চিত্রসমূহ হল আ ফরেন অ্যাফেয়ার (১৯৪৮), টুয়েলভ ওক্লক হাই (১৯৪৯) এবং সঙ্গীতধর্মী হাস্যরসাত্মক সিঙিন ইন দ্য রেইন (১৯৫২)।

জীবনী
মিচেল ১৯০৩ সালের ১৪ই আগস্ট কিউবার হাভানায় জন্মগ্রহণ করেন।

১৯২৫ সালে দ্য হলি টেরর দিয়ে তার মঞ্চনাটকে অভিষেক হয়। ১৯৩১ থেকে ১৯৩৬ সালের মধ্যে তিনি আটটি চলচ্চিত্রে অভিনয় করেন। ছয় বছরের বিরতির পর তিনি পুনরায় চলচ্চিত্রে ফিরে আসেন। ১৯৪২ থেকে ১৯৫৩ সালে মধ্যে তিনি সফল চরিত্রাভিনেতা হিসেবে কাজ করে যান।

মিচেল ব্রডওয়েতেও অভিনয় করেন। তিনি দ্য গ্রেট ক্যাম্পেইন (১৯৪৭) মঞ্চনাটকে শ্রেষ্ঠাংশে অভিনয় করেন।

মিচেল ফুসফুসের ক্যান্সারে আক্রান্ত হয়ে ১৯৫৩ সালের ১৩ই অক্টোবর পঞ্চাশ বছর বয়সে সান্তা মনিকার সেন্ট জন্‌স হাসপাতালে মৃত্যুবরণ করেন। তার মরদেহ কালভার সিটির হলিক্রস সেমেটারিতে সমাহিত করা হয়।

চলচ্চিত্রের তালিকা

তথ্যসূত্র

বহিঃসংযোগ

 
 
 
 

১৯০৩-এ জন্ম
১৯৫৩-এ মৃত্যু
২০শ শতাব্দীর মার্কিন অভিনেতা
ফুসফুসের ক্যান্সারে মৃত্যু
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
হাভানার অভিনেতা
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বাঘাইছড়ি পৌরসভা

বাঘাইছড়ি পৌরসভা বাংলাদেশের রাঙ্গামাটি জেলার অন্তর্গত একটি পৌরসভা।

আয়তন 
বাঘাইছড়ি পৌরসভার আয়তন ২২.৮৭ বর্গ কিলোমিটার।

জনসংখ্যার উপাত্ত 
২০২২ সালের পরিসংখ্যান অনুযায়ী পৌরসভার জনসংখ্যা ১৫,৬৪৪জন। এর মধ্যে ১২,৪৩৬জন মুসলিম, ২,৪৪৫জন বৌদ্ধ, ৭৪৩জন হিন্দু।

অবস্থান ও সীমানা 
বাঘাইছড়ি উপজেলার দক্ষিণাংশে বাঘাইছড়ি পৌরসভার অবস্থান। রাঙ্গামাটি জেলা সদর থেকে এ পৌরসভার দূরত্ব ১৪৬ কিলোমিটার। এ পৌরসভার পূর্বে মারিশ্যা ইউনিয়ন ও বাঘাইছড়ি ইউনিয়ন, দক্ষিণে বাঘাইছড়ি ইউনিয়ন এবং পশ্চিমে ও উত্তরে রূপকারী ইউনিয়ন অবস্থিত।

প্রতিষ্ঠাকাল 
২০০৪ সালে বাঘাইছড়ি পৌরসভা প্রতিষ্ঠা লাভ করে।<ref>{{ওয়েব উদ্ধৃতি|প্রতিষ্ঠা কালীন প্রশাসক ছিলেন মোঃ নিজাম উদ্দিন বাবু।<ref>ctg24| এটি একটি গ শ্রেণীর পৌরসভা।

প্রশাসনিক এলাকা 
বাঘাইছড়ি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম বাঘাইছড়ি থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।

ওয়ার্ডভিত্তিক এ পৌরসভার এলাকাসমূহ হল:

শিক্ষা ব্যবস্থা 
বাঘাইছড়ি পৌরসভার সাক্ষরতার হার ৪৫.৩৭%। এ পৌরসভায় ১টি ডিগ্রী কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ২টি নিম্ন মাধ্যমিক বিদ্যালয় ও ১১টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 কাচালং সরকারি কলেজ

মাধ্যমিক বিদ্যালয়
 কাচালং বালিকা উচ্চ বিদ্যালয়
 কাচালং মডেল উচ্চ বিদ্যালয়
 বাঘাইছড়ি উচ্চ বিদ্যালয়

মাদ্রাসা
সিঙ্গিনালা তৈয়বিয়া তাহেরিয়া সুন্নিয়া দাখিল মাদ্রাসা
 কাচালং দাখিল মাদ্রাসা

নিম্ন মাধ্যমিক বিদ্যালয়
 কাচালং মেদিনীপুর নিম্ন মাধ্যমিক বিদ্যালয়
 বটতলী নিম্ন মাধ্যমিক বিদ্যালয়

প্রাথমিক বিদ্যালয়
 আয়নামতি আজিজ পাড়া রেজিস্টার্ড বেসরকারি প্রাথমিক বিদ্যালয়
 কাচালং মডেল সরকারি প্রাথমিক বিদ্যালয়
 কিশলয় সরকারি প্রাথমিক বিদ্যালয়
 পাকুজ্যাছড়ি আবাসিক সরকারি প্রাথমিক বিদ্যালয়
 বটতলী সরকারি প্রাথমিক বিদ্যালয়
 বর্ডার গার্ড সরকারি প্রাথমিক বিদ্যালয়
 বাঘাইছড়ি আদর্শ সরকারি প্রাথমিক বিদ্যালয়
 বাঘাইছড়ি মুখ সরকারি প্রাথমিক বিদ্যালয়
 বাঘাইছড়ি সরকারি প্রাথমিক বিদ্যালয়
 মারিশ্যা সরকারি প্রাথমিক বিদ্যালয়
 মুসলিম ব্লক সরকারি প্রাথমিক বিদ্যালয়

যোগাযোগ ব্যবস্থা 
বাঘাইছড়ি পৌরসভায় যোগাযোগের প্রধান সড়ক খাগড়াছড়ি-বাঘাইছড়ি সড়ক। সব ধরনের যানবাহনে যোগাযোগ করা যায়। এছাড়া রাঙ্গামাটি জেলা সদর থেকে যোগাযোগের একমাত্র মাধ্যম নৌপথ। লঞ্চ, স্পীডবোট, ইঞ্জিন চালিত বোট প্রধান যোগাযোগ মাধ্যম।

খাল ও নদী 
বাঘাইছড়ি পৌরসভার মধ্য দিয়ে প্রবাহিত হচ্ছে কাচালং নদী।

হাট-বাজার 
বাঘাইছড়ি পৌরসভার প্রধান হাট-বাজার হল কাচালং বাজার।

জনপ্রতিনিধি

আরও দেখুন 
 বাঘাইছড়ি উপজেলা
 বাঘাইছড়ি থানা
 রাঙ্গামাটি জেলা

তথ্যসূত্র

বহিঃসংযোগ 

রাঙ্গামাটি জেলার পৌরসভা
বাঘাইছড়ি উপজেলা
মনোলিথিক কার্নেল

মনোলিথিক কার্নেল () একটি অপারেটিং সিস্টেম স্থাপত্য যেখানে পুরো অপারেটিং সিস্টেমটিই  কার্নেল স্পেসে কাজ করে। অন্য অপারেটিং সিস্টেম স্থাপত্য ( যেমন মাইক্রোকার্নেল স্থাপত্য) থেকে এটি হাই-লেভেল ভার্চুয়াল ইন্টারফেস দিয়ে নিজেকে পৃথক করেছে। সিস্টেম কলের একটি ধারা অপারেটিং সিস্টেম সেবার সবগুলোই অন্তর্ভুক্ত করে, যেমন — প্রসেস ব্যবস্থাপনা, কনকারেন্সি, এবং স্মৃতি ব্যবস্থাপনা। ডিভাইস ড্রাইভার কার্নেলে মডিউল হিসেবে যোগ করা যায়।

মনোলিথিক স্থাপত্যের উদাহরণ

ইউনিক্স কার্নেল
বিএসডি
ফ্রিবিএসডি
নেটবিএসডি
ওপেন বিএসডি
মিরওএস বিএসডি
সানওএস
ইউনিক্স সিস্টেম ভি
এআইএক্স
এইচপি-ইউএক্স
সোলারিস
ওপেন সোলারিস / ইলুমস
ইউনিক্স-সদৃশ কার্নেল
লিনাক্স
ডস
ডিআর-ডস
এমএস-ডস
 মাইক্রোসফট উইন্ডোজ ৯x সিরিজ (৯৫, ৯৮, ৯৮ এসই, মি) 
ফ্রিডস
ওপেনভিএমএস
এক্সটিএস-৪০০
জি/টিপিএফ

তথ্যসূত্র

আরও দেখুন

কার্নেল
মাইক্রোকার্নেল
সর্বলিঙ্গ

সর্বলিঙ্গ (ইংরেজিতে: pangender) হচ্ছে অ-দ্বিরুপক লিঙ্গ; যেখানে একজন সর্বলৈঙ্গিক ব্যক্তি নিজেকে একের অধিক লিঙ্গধারী বলে মনে করেন। একজন সর্বলৈঙ্গিক ব্যক্তি নিজেকে সকল লিঙ্গের মানুষ হিসেবে গণ্য করেন। ইংরেজি প্যানজেন্ডার শব্দের প্যান অংশটি এসেছে গ্রিক শব্দ প্যান থেকে যার অর্থ সকল বা সর্ব। সর্বলিঙ্গ তৃতীয় লিঙ্গের মতই, তবে দ্বিলিঙ্গ, লিঙ্গ ত্রয় অথবা লিঙ্গ উৎকটের সাথে অধিক সাদৃশ্যপূর্ণ। ইংরেজিতে পুরুষ এবং নারীর জন্য আলাদা আলাদা শব্দ আছে (যেমনঃshe/he or her/him)। কিন্তু প্যানজেন্ডার ব্যক্তি এই সকল সর্বনাম এর পরিবর্তে নিজের জন্য লিঙ্গ নিরপেক্ষ শব্দ ব্যবহার করে থাকে।

সমসাময়িক সমস্যা 
অ-দ্বিরুপক লিঙ্গধারীরা জনসম্মুখে থাকা শৌচাগার কীভাবে ব্যবহার করবে; তা নিয়ে সমস্যার উদ্ভব হয়েছে। এই ধরনের লৈঙ্গিক মানুষ নিজেদের যে লিঙ্গের অংশ মনে করে; সে লিঙ্গের শৌচাগার ব্যবহার করবে নাকি সমাজ একজন-লৈঙ্গিক মানুষকে যেভাবে দেখে (পুরুষের পোশাক পরলে বা পুরুষালি আচরণ করলে পুরুষের শৌচাগার, এবং নারীর মত পোশাক ও নারীর মত আচরণ করলে নারীর শৌচাগার) সমাজের দৃষ্টিভঙ্গীর সাথে মিল রেখেই সে ধরনের শৌচাগার ব্যবহার করতে হবে; এটাই হয়ে উঠেছে অ-দ্বিরুপক লিঙ্গধারীদের উদ্দেশ্য করে গড়ে উঠা সমসাময়িক সমাজের অন্যতম প্রশ্ন।

আরও দেখুন
Androgyne
Bigender
Bissu
List of transgender-related topics
Pansexuality
Postgenderism
Trigender

তথ্যসূত্র

বহিঃসংযোগ

Transgender Youth Pamphlet

Gender identity
Genderqueer
Neologisms
Transgender identities
সাশা ক্লেমেন্টস

সাশা ক্লেমেন্টস  (জন্ম মার্চ ১৩, ১৯৯০) একজন কানাডিয়ান অভিনেত্রী, তিনি শিশু অভিনয় শিল্পী হিসেবে ২০১৪ সালের দিকে  পেশাগতভাবে অভিনয় শুরু করেন এবং ডিজনি চ্যানেল অরিজিনাল মুভি হাউ ট্যু বিল্ড আ বেটার বয় চলচ্চিত্রে প্রধান ভূমিকায় অভিনয় করেন।

তথ্যসূত্র

বহিঃসংযোগ

১৯৯০-এ জন্ম
জীবিত ব্যক্তি
কানাডীয় চলচ্চিত্র অভিনেত্রী
২১শ শতাব্দীর কানাডীয় অভিনেত্রী
কানাডীয় টেলিভিশন অভিনেত্রী
২০শ শতাব্দীর কানাডীয় অভিনেত্রী
টরন্টোর অভিনেত্রী
কানাডীয় শিশু অভিনেত্রী
কানাডীয় নারী মডেল
মার্কিন যুক্তরাষ্ট্রে কানাডীয় প্রবাসী
রহমত আলী

রহমত আলী (১৬ সেপ্টেম্বর, ১৯৪৫  – ১৬ ফেব্রুয়ারি ২০২০) বাংলাদেশের একজন সংসদ সদস্য ও মন্ত্রী ছিলেন। তিনি ১৯৯১, ১৯৯৬ ও ২০০১ সালে বাংলাদেশ আওয়ামী লীগের প্রার্থী হিসেবে সংসদ সদস্য হিসেবে নির্বাচিত হয়েছেন। তার  বড় ছেলে অধ্যাপক এম জাহিদ হাসান একজন প্রখ্যাত পদার্থবিজ্ঞানী যিনি বর্তমানে প্রিন্সটন বিশ্ববিদ্যালয়ে কর্মরত৷    
 তার কন্যা রুমানা আলী একজন সাবেক সংসদ সদস্য।

প্রারম্ভিক জীবন ও শিক্ষা
রহমত আলী ১৯৪৫ সালের ১৬ সেপ্টেম্বর জন্মগ্রহণ করেন। তার পৈতৃক বাড়ি গাজীপুর জেলার শ্রীপুর উপজেলা এলাকায়। তিনি আইন বিষয়ে স্নাতকোত্তর ডিগ্রি অর্জন করেছেন।

কর্মজীবন
রহমত আলী ১৯৯১, ১৯৯৬ ও ২০০১ সালে গাজীপুর-১ আসনের সাংসদ হিসেবে নির্বাচিত হন।. এরপর, তিনি ২০০৮ ও ২০১৪ সালে গাজীপুর-৩ আসনের সাংসদ হিসেবে নির্বাচিত হয়েছিলেন। তিনি ১৯৯৯ সাল থেকে  ২০০১ সাল পর্যন্ত স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী হিসেবেও দায়িত্ব পালন করেছেন। এছাড়া, তিনি স্থানীয় সরকার, পল্লী উন্নয়ন ও সমবায় মন্ত্রণালয়ের সংসদীয় স্থায়ী কমিটির সভাপতি হিসেবেও দায়িত্ব পালন করেছিলেন।

মৃত্যু
রহমত আলী ২০২০ সালের ১৬ ফেব্রুয়ারি ঢাকার স্কয়ার হাসপাতালে ৭৪ বছর বয়সে মৃত্যুবরণ করেন।

তথ্যসূত্র 

১৯৪৫-এ জন্ম
২০২০-এ মৃত্যু
গাজীপুর জেলার রাজনীতিবিদ
বাংলাদেশী আইনজীবী
পঞ্চম জাতীয় সংসদ সদস্য
সপ্তম জাতীয় সংসদ সদস্য
অষ্টম জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
স্থানীয় সরকার, পল্লী উন্নয়ন ও সমবায় মন্ত্রী
গাজীপুর জেলার ব্যক্তি
২০শ শতাব্দীর বাংলাদেশী আইনজীবী
ডেস্কটপ পরিবেশ

কম্পিউটারের ভাষায় ডেস্কটপ পরিবেশ বা ডিই () হলো একই গ্রাফিক্যাল ইউজার ইন্টারফেস (গুই) এর অপারেটিং সিস্টেমের উপর চলা এক বান্ডিল প্রোগ্রাম দিয়ে বানানো ডেস্কটপ রূপালঙ্কারের প্রয়োগ।  মোবাইল কম্পিউটিং আবিষ্কারের পূর্বে ব্যক্তিগত কম্পিউটারেই বেশি দেখা পাওয়া যেতো ডেস্কটপ পরিবেশের।  সহজে ফাইলে প্রবেশ সম্পাদনায় ডেস্কটপ গ্রাফিক্যাল ইউজার ইন্টারফেস ব্যবহারকারীকে সহায়তা করে, যদিও একটি অপারেটিং সিস্টেমের সমস্ত ফাইলেই তারা প্রবেশাধিকার দেয় না। বরঞ্চ, পুরোনো কমান্ড-লাইন ইন্টারফেস (সিএলআই) এখনও অপারেটিং সিস্টেমের উপর পূর্ণ নিয়ন্ত্রণের জন্যে প্রয়োজন হয়।

একটি ডেস্কটপ পরিবেশ আইকন, উইন্ডো, টুলবার, ফোল্ডার, ওয়ালপেপার ও ডেস্কটপ উইজেট নিয়ে গঠিত।

ডেস্কটপ পরিবেশের উদাহরণ 
পিসিতে সবচেয়ে প্রচলিত ডেস্কটপ পরিবেশ উইন্ডোজের বিল্ট-ইন ইন্টারফেস। উইন্ডোজ এক্সপিতে এটার নাম ছিলো লুনা, উইন্ডোজ ভিস্তা ও উইন্ডোজ ৭-এ এয়ারো, উইন্ডোজ ৮ ও ৮.১-এ মেট্রো এবং উইন্ডোজ ১০-এ এটার নাম ছিলো মডার্ন।  এপলের  ম্যাক ওএসে ব্যবহৃত একুয়াও অনেক বেশি প্রচলিত।

ইউনিক্স-সদৃশ অপারেটিং সিস্টেমের জন্যে মূলধারার ডেস্কটপ পরিবেশগুলো এক্স উইন্ডো সিস্টেম ব্যবহার করে, সাথে কেডিই, গ্নোম, এলএক্সডিই অন্তর্ভুক্ত থাকে, যেগুলো হয়তো ব্যবহারকারী স্বয়ং নির্বাচন করেছে এবং বাহ্যিকভাবে অপারেটিং সিস্টেমের সাথে সংযুক্ত করে দেয়া হয়নি।

এছাড়াও অন্যান্য অনেক ডেস্কটপ পরিবেশ রয়েছে, সিনামন, ইডিই, জিইএম, আইরিক্স ইন্টারেক্টিভ ডেস্কটপ, সানের জাভা ডেস্কটপ সিস্টেম, জেস্কটপ, রক্স ডেস্কটপ ইত্যাদি।

অন্য একটি ডেস্কটপ পরিবেশ ছাড়া এক্স উইন্ডো সিস্টেম অচল।

তথ্যসূত্র

ডেস্কটপ পরিবেশ
বনমালীপুর

বনমালিপুর একটি এলাকা আগরতলা, ত্রিপুরা, ভারত.

রাজনীতি 
বানমলিপুর পরিষদের নির্বাচনী অংশ ত্রিপুরা পশ্চিম (লোকসভা নির্বাচনী এলাকা), ত্রিপুরা, ভারত.

তথ্যসূত্র
দেবাশীষ রায়

দেবাশীষ রায় (জন্ম: ৯ এপ্রিল ১৯৫৯ ) হলেন একজন বাংলাদেশী রাজনীতিবিদ, আইনজীবী ও মানবাধিকার কর্মী। তিনি জাতিসংঘের স্থায়ী ফোরামে আদিবাসী বিষয়ক সাবেক সদস্য। তিনি বর্তমান বাংলাদেশের বৃহত্তম আদিবাসী সম্প্রদায় চাকমা সার্কেলের রাজা।

কর্মজীবন 
দেবাশীষ রায় পেশায় একজন ব্যারিস্টার। তিনি ২০০৬-২০০৮ বাংলাদেশের রাজনৈতিক সংকটের সময় একজন মন্ত্রীর পদমর্যাদার অধিকারী হিসেবে বাংলাদেশের প্রধান উপদেষ্টার বিশেষ সহকারী হিসাবে কাজ করেছেন। তিনি পার্বত্য চট্টগ্রাম বিষয়ক মন্ত্রণালয় এবং বন ও পরিবেশ মন্ত্রণালয়ের দায়িত্বে ছিলেন।

১৯৭১ সালে পাকিস্তান থেকে বাংলাদেশের স্বাধীনতার পর তাঁর বাবা ত্রিদিব রায় নির্বাসনে গেলে রায় চাকমা সার্কেলের রাজা হন। ১৯৭০ সালের সাধারণ নির্বাচনে রাজা ত্রিদিব রায় পাকিস্তানের জাতীয় পরিষদে নির্বাচিত হয়েছিলেন। ত্রিদেব রায় পূর্ব পাকিস্তান থেকে নির্বাচিত অ-আওয়ামী লীগের ২ জন প্রার্থীর একজন ছিলেন। প্রাক্তন রাজা বাংলাদেশের স্বাধীনতার বিরোধিতা করেছিলেন এবং বাংলাদেশের মুক্তিযুদ্ধ শেষে তিনি রাঙ্গামাটি ছেড়ে পাকিস্তানে পালিয়ে যান। তবে রানী ও যুবরাজ সহ রাজপরিবারের বেশিরভাগ সদস্য রাঙ্গামাটি প্রাসাদে ছিলেন। বাংলাদেশের অভ্যুদয়ের পরে, পিতার অনুপস্থিতির কারণে যুবরাজ দেবাশীষ রায় নিজেকে রাজা ঘোষণা করেছিলেন।

ব্যক্তিগত জীবন
তিনি তাতু রায়কে বিয়ে করেছিলেন যিনি ১৯৯৯ সালে মারা যান। এই দম্পতির দুই সন্তান রয়েছে, ত্রিভুবন আর্যদেব রায় (যুবরাজ) (১৯৯০) নামে এক পুত্র এবং আয়েত্রি আরাধন রায় (১৯৯৪) নামে এক কন্যা। তাঁর পুত্র ২০০৩ সালে যুবরাজ হন। ৪ জুলাই ২০১৪ সালে দেবাশীষ রায় স্থপতি এবং আদিবাসী সমাজকর্মী ইয়ান ইয়ান নামে এক জাতিগত রাখাইনকে বিয়ে করেছিলেন। এই দম্পতির যোদ্ধা দেবায়ন রায় নামে এক পুত্র রয়েছে।

আরও দেখুন 
 ত্রিদিব রায়
 রাজকুমারী চন্দ্র রায়
 রাজমাতা বিনীতা রায়
 চাকমা গোষ্ঠী
 বাংলাদেশের তত্ত্বাবধায়ক সরকার

তথ্যসূত্র

১৯৫৯-এ জন্ম
রাঙ্গামাটি জেলার রাজনীতিবিদ
চাকমা রাজপরিবার
চাকমা ব্যক্তি
পার্বত্য চট্টগ্রাম সংঘাত
জীবিত ব্যক্তি
২০শ শতাব্দীর বাংলাদেশী আইনজীবী
২১শ শতাব্দীর বাংলাদেশী আইনজীবী
বাংলাদেশী বৌদ্ধ
বাংলাদেশী রাজনীতিবিদ
থেরবাদী বৌদ্ধ
রাঙ্গামাটি জেলার ব্যক্তি
বাংলাদেশের তত্ত্বাবধায়ক সরকারের উপদেষ্টা
কমান্ড-লাইন ইন্টারফেস

কমান্ড-লাইন ইন্টারফেস, কমান্ড ল্যাঙ্গুয়েজ ইন্টারপ্রেটার, কমান্ড-লাইন ব্যবহারকারী ইন্টারফেস, কনসোল ব্যবহারকারী ইন্টারফেস () কম্পিউটার প্রোগ্রামের সাথে যোগাযোগের মাধ্যম, যেখানে ব্যবহারকারী টেক্সট(কমান্ড লাইন) রূপে প্রোগ্রামকে কমান্ড দেয়। যে প্রোগ্রাম ইন্টারফেস নিয়ন্ত্রণ করে তাকে কমান্ড ল্যাংগুয়েজ ইন্টারপ্রেটার ও শেল বলে।

১৯৬০-এর মধ্যভাগ থেকে, পুরো ১৯৭০ ও ১৯৮০-এর দশক কমান্ড-লাইন ইন্টারফেস অধিকাংশ কম্পিউটার টার্মিনালের কম্পিউটার সিস্টেমেই প্রাথমিক যোগাযোগ মাধ্যম ছিলো। ইন্টারফেস কমান্ড-লাইন শেলের সাথে ইমপ্লিমেন্ট করা হয়, যেটা টেক্সট হিসেবে কমান্ড গ্রহণ করে ও কমান্ডকে উপযুক্ত অপারেটিং সিস্টেম ফাংশনে রূপান্তরিত করে।

বর্তমানে, বেশিরভাগ সাধারণ ব্যবহারকারীই কমান্ড-লাইন ইন্টারফেস খুবই কম ব্যবহার করে, তার বদলে গ্রাফিক্যাল ইউজার ইন্টারফেস ও মেনু-ড্রাইভেন ইন্টারেকশন ব্যবহার করে। যাইহোক, অনেক সফটওয়্যার ডেভেলপার, সিস্টেম এডমিনিস্ট্রেটর, ও এডভান্স ব্যবহারকারী যতার্থভাবে কাজ সম্পন্ন করতে, মেশিন কনফিগার করতে, অথবা গ্রাফিক্যাল ইউজার ইন্টারফেসের মাধ্যমে প্রবেশ করা যায় না এমন ফাইল বা প্রোগ্রামে প্রবেশ এখনও কমান্ড-লাইন ইন্টারফেসের উপর বেশি নির্ভর করে।

স্ক্রিপ্টের মাধ্যমে কমান্ড-লাইন ইন্টারফেসে প্রোগ্রাম আরও সহজে স্বয়ংক্রিয় করা যায়।

তথ্যসূত্র 

ব্যবহারকারী ইন্টারফেস
পরিগণনামূলক কর্মকাণ্ড সম্পর্কিত নির্দেশ
মানুষ-কম্পিউটার মিথষ্ক্রিয়া
মানুষ-কম্পিউটার মিথষ্ক্রিয়ার ইতিহাস
ব্যবহারকারী ইন্টারফেস পদ্ধতি
সফটওয়্যার আর্কিটেকচার
রিংকি চাকমা

রিংকি চাকমা (; জন্ম ২৫ মার্চ ১৯৯৪) চাকমা সম্প্রদায়ের একজন ভারতীয় সুন্দরী মডেল এবং মিস ইন্ডিয়া ২০১৭ সালের সাংস্কৃতিকতার উপযোগি পুরস্কার পেয়েছিলেন।  রিংকি চাকমা ২০১৭ সালে সাড়ম্বর দৃশ্য তৈরি করছেন যখন মিস ভারতের ত্রিপুরা ২০১৭ জয়ী হন।  এবং তিনি প্রতিনিধিত্ব তার রাষ্ট্র ত্রিপুরা থেকে শীর্ষ ৩০ চূড়ান্ত অধীনে নতুন ফরম্যাট এর ফেমিনা মিস ইন্ডিয়া ২০১৭ এর নাট্যাভিনয় প্রতিযোগিতায় অংশগ্রহণ করেন। সে তার পিতা ভারতীয় সেনাবাহিনী থেকে অনুপ্রাণিত, রিংকি চাকমার স্বপ্ন তার পিতার মতই  বড়, রিংকি চাকমাই হলেন প্রথম ভারতীয় মহিলা মডেল তার চাকমা সম্প্রদায় থেকে শুধু তাই নয় ত্রিপুরা রাজ্য থেকে ও সেই ছিল ফেমিনা মিস ভারতে ২০১৭ সালের প্রথম অংশগ্রহণকারী মহিলা, এবং পরিশেষে তিনি খেতাব মিস ভারতের ত্রিপুরা ২০১৭ দ্বারা উপস্থাপিত ফেমিনা মিস ইন্ডিয়া প্রতিযোগিতা অনুষ্ঠিত হয় ১৯ মার্চ এ বিগবাজার গুয়াহাটিতে, এবং তিনি প্রতিনিধিত্ব করেন, তার প্রতিভা এবং ভারতীয়, সৌন্দর্য, প্রকৃতির সঙ্গে ভারতের ত্রিপুরা রাজ্য সালে ৫৪তম গ্র্যান্ড লয় প্রতিযোগিতায় অংশগ্রহণ করেন মুম্বাই।

পুরস্কার

নোটস

তথ্যসূত্র

বহিঃসংযোগ
 
 
 
 

 

নারী মডেল
১৯৯৪-এ জন্ম
ফেমিনা মিস ইন্ডিয়া বিজয়ী
ভারতীয় সুন্দরী প্রতিযোগিতা বিজয়ী
চাকমা ব্যক্তি
কালীগঞ্জ বিধানসভা কেন্দ্র

কালীগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৮০ নং কালীগঞ্জ বিধানসভা কেন্দ্রটি বড়চাঁদঘর, হাটগাছা, মীরা-১,  দেবগ্রাম, জুরানপুর, মীরা-২, পানিঘাটা, ফরিদপুর, কালীগঞ্জ, পলাশী-১, পলাশী-২, গোবরা এবং মাটিয়ারি গ্রাম পঞ্চায়েত গুলি কালীগঞ্জ সমষ্টি উন্নয়ন ব্লক এর অন্তর্গত।

কালীগঞ্জ বিধানসভা কেন্দ্রটি ১২ নং কৃষ্ণনগর লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল
২০২৫ সালের উপনির্বাচন

২০২৫ সালের জুন মাসে পশ্চিমবঙ্গের কালীগঞ্জ বিধানসভা কেন্দ্রে উপনির্বাচন অনুষ্ঠিত হয়। এই উপনির্বাচনের আয়োজন করা হয় কেন্দ্রটির তৃণমূল বিধায়ক নাসিরুদ্দিন আহমেদের মৃত্যুজনিত কারণে। তাঁর কন্যা আলিফা আহমেদ তৃণমূল কংগ্রেসের প্রার্থী হিসেবে প্রতিদ্বন্দ্বিতা করেন এবং ৪৯,৭৫৫ ভোটের ব্যবধানে জয়ী হন। তিনি মোট ১,০২,১৭৯ ভোট পান। বিজেপি প্রার্থী ৫২,৪২৪ এবং কংগ্রেস প্রার্থী ২৮,২৬২ ভোট পান। এই ফলাফলে আলিফা আহমেদ তাঁর পিতার ২০২১ সালের জয় ব্যবধান (৪৬,৯৮৭ ভোট) ছাড়িয়ে যান।

২০১১
২০১১ সালের নির্বাচনে, সর্বভারতীয় তৃণমূল কংগ্রেস এর নাসিরুদ্দিন আহমেদ তার নিকটতম প্রতিদ্বন্দ্বী বিপ্লবী সমাজতন্ত্রী দল এর শঙ্কর সরকারকে পরাজিত করেন।

১৯৭৭-২০০৬
২০০৬ এবং ২০০১ সালের রাজ্য বিধানসভা নির্বাচনে, আরএসপি'র ধনঞ্জয় মোদক কালীগঞ্জ কেন্দ্র থেকে জয়লাভ করেন তার নিকটতম প্রতিদ্বন্দ্বী তৃণমূল কংগ্রেসের নাসিরুদ্দিন আহমেদকে এবং আবদুস সালাম মুন্সিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের আবদুস সালাম মুন্সি ১৯৯৬ সালে আরএসপি'র ধনঞ্জয় মোদককে এবং ১৯৯১ এবং ১৯৮৭ সালে আরএসপি'র দেব সরণ ঘোষকে পরাজিত করেন। আরএসপি'র দেব সরণ ঘোষ ১৯৮২ সালের কংগ্রেসের শিবশঙ্কর বন্দ্যোপাধ্যায়কে পরাজিত করেন এবং ১৯৭৭ সালে জনতা পার্টির এস.এম. ফজলুর রহমানকে পরাজিত করেন।

১৯৫১-১৯৭২
কংগ্রেস শিবশঙ্কর বন্দ্যোপাধ্যায় ১৯৭২ সালে জয়ী হন। ১৯৭১ সালে নির্দলের মীর ফকির মহম্মদ জয়ী হন। কংগ্রেসের এসএম ফজলুর রহমান ১৯৬৯ এবং ১৯৬৭ সালে জয়ী হন।  ১৯৬২ এবং ১৯৫৭ সালে কালীগঞ্জ কেন্দ্রে আসনটি ছিল না। ১৯৬২ সালে নাকাশিপাড়া বিধানসভা কেন্দ্রটি উন্মুক্ত আসন ছিল, কংগ্রেস এর এস.এম. ফজলুর রহমান জয়লাভ করেন। ১৯৫৭ সালে নাকাশিপাড়া একটি যৌথ আসন ছিল, যার মধ্যে একটি আসন (এসসি) জন্য সংরক্ষিত ছিল। কংগ্রেসের এস.এম. ফজলুর রহমান ও মহানন্দ হালদার উভয় জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের এস.এম. ফজলুর রহমান কালীগঞ্জ কেন্দ্রে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
নদিয়া জেলার রাজনীতি
কার্ল ফ্রিডরিশ গাউস পুরস্কার

কার্ল ফ্রিডরিশ গাউস প্রাইজ ফর অ্যাপ্লিকেশন অব ম্যাথমেটিক্স একটি গণিতশাস্ত্রের উপর দেয়া পুরস্কার। ইন্টারন্যাশনাল ম্যাথমেটিকাল ইউনিয়ন এবং জার্মান ম্যাথমেটিক্যাল সোসাইটি যৌথভাবে এই পুরস্কার প্রদান করে থাকে গণিতক্ষেত্রের বাইরে গণিতের উপর গুরুত্বপূর্ণ অবদান রাখার জন্য। পুরস্কারটির নামকরণ করা হয়েছে জার্মান গণিতবিদ কার্ল ফ্রিডরিশ গাউসের নামানুসারে। এটি প্রথম প্রদান করা হয় ২০০৬ খ্রিষ্টাব্দে। প্রতি চার বছর অন্তর এই পুরস্কার প্রদান করা হবে গণিতবিদদের আন্তর্জাতিক কংগ্রেসে। 

প্রাক্তন বিজয়ীকে প্রদান করা হয় একটি পদক এবং ১০,০০০ ইউরো। এর অর্থায়ন করা হয় ইন্টারন্যাশনাল কংগ্রেস অব ম্যাথমেটিশিয়ান্সের ১৯৯৮ এর বাজেট উদ্বৃত্ত থেকে। 

এ পুরস্কারের আনুষ্ঠানিক ঘোষণা আসে ৩০শে এপ্রিল, ২০০২ এ। এ দিনটি ছিল গাউসের ২২৫তম জন্মদিন। এ পুরস্কারটির প্রচলন করা হয় বিশেষত গণিতবিদদের কাজকে স্বীকৃতি দেয়ার উদ্দেশ্যে। গণিতবিদরা তাদের বিষয়ের বাইরেও জগতে প্রভাব ও অবদান রাখেন, কিন্তু তাদের গবেষণা প্রায়ই স্বীকৃতির অতীত হয়ে যায়। এজন্য যারা গণিতক্ষেত্রে কাজ করেও গণিতের বাইরের বিভিন্ন ক্ষেত্রে প্রভাব রাখেন যেমন- ব্যবসা-বাণিজ্য, প্রযুক্তি, এমনকি দৈনিক দিনযাপনে তাদের অবদানকে সম্মান জানাতেই গাউস পুরস্কারের আবির্ভাব।

বিজয়ী

আরো দেখুন 

 ফিল্ডস পদক
 চার্ন পদক

তথ্যসূত্র 

আন্তর্জাতিক পুরস্কার
গণিতের পুরস্কার
জন টানিক্লিফ

জন টানিক্লিফ (; জন্ম: ২৬ আগস্ট, ১৮৬৬ - মৃত্যু: ১১ জুলাই, ১৯৪৮) ইয়র্কশায়ারের পাডসে এলাকার লো টাউনে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ১৮৯১ থেকে ১৯০৭ সময়কালে ঘরোয়া প্রথম-শ্রেণীর কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো বোলিংয়ে পারদর্শী ছিলেন লং জন ডাকনামে পরিচিত জন টানিক্লিফ।

প্রথম-শ্রেণীর ক্রিকেট 
সমগ্র খেলোয়াড়ী জীবনে ৪৭২টি প্রথম-শ্রেণীর খেলায় অংশগ্রহণের সুযোগ হয় জন টানিক্লিফের। দীর্ঘদেহের অধিকারী জন টানিক্লিফ মারকুটে ডানহাতি উদ্বোধনী ব্যাটসম্যান হিসেবে খেলতেন। পরিসংখ্যানগত দিক দিয়ে দেখা যায় যে, সর্বকালের অন্যতম সেরা স্লিপ ফিল্ডার ছিলেন তিনি। বেশ বয়স নিয়ে প্রথম-শ্রেণীর ক্রিকেটে অংশগ্রহণ করেন। ১৮৯৩ সাল থেকে ইয়র্কশায়ার দলে নিয়মিতভাবে খেলতে থাকেন। এ দলটিতে ১৯০৭ সাল পর্যন্ত খেলেন।

১৯০৩ সাল বাদে প্রত্যেক মৌসুমেই সহস্রাধিক রান তুলেছিলেন। তন্মধ্যে, ১৮৯৮ সালে স্বর্ণালী সময় অতিবাহিত হয় তার। ইনিংস প্রতি ৪১.০০ গড়ে ১,৮০৪ রান তুলেন। ঐ মৌসুমে নিজস্ব ব্যক্তিগত সর্বোচ্চ ২৪৩ রানের ইনিংস খেলেন। চেস্টারফিল্ডের কুইন্স পার্কে ডার্বিশায়ারের বিপক্ষে অনুষ্ঠিত ঐ খেলায় জ্যাক ব্রাউনের সাথে ৫৫৪ রান তুলে তৎকালীন যে-কোন উইকেটে সর্বোচ্চ রানের রেকর্ড গড়েছিলেন। তাদের এ সংগ্রহটি অদ্যাবধি প্রথম উইকেটে তৃতীয় সর্বোচ্চ ও বৈশ্বিকভাবে যে-কোন উইকেটে ষষ্ঠ সর্বোচ্চ রানের জুটিরূপে স্বীকৃতি পাচ্ছে।

খেলার ধরন 
ব্যাটিংয়ের পাশাপাশি টানিক্লিফের স্লিপ অঞ্চলের ফিল্ডিংও ততোধিক গুরুত্ব বহন করেছিল। সুদীর্ঘ বাহুযুগলের কারণে ‘লং জন পাডসে’ ডাকনামে আখ্যায়িত হয়েছেন। দীর্ঘাকার হাতের কারণে অন্য খেলোয়াড়দের সাধ্যাতীত ক্যাচ তালুবন্দী করতে না পারলেও অনায়াসেই তিনি তা করায়ত্ত করতে সক্ষমতা দেখিয়েছেন।

সমগ্র খেলোয়াড়ী জীবনে ৪৯৮টি প্রথম-শ্রেণীর খেলায় অংশ নিয়ে ৬৯৫টি ক্যাচ তালুবন্দী করেছেন তিনি। খেলোয়াড়ী জীবনের শুরুরদিকে ১৮৯১ ও ১৮৯২ সালে কয়েকটি খেলায় উইকেট-রক্ষকের ভূমিকায় অবতীর্ণ হয়েছেন। কিন্তু এরপর থেকেই স্লিপ অঞ্চলে ফিল্ডিংয়ের দিকে ঝুঁকে পড়েন। ১৯০১ সালে এক মৌসুমে ৭০ ক্যাচ নিয়েছিলেন ও তৎকালীন রেকর্ড গড়েন। পরবর্তীকালে ১৯২৮ সালে ওয়ালি হ্যামন্ড ৭৯ ক্যাচ নেয়ার রেকর্ডটি নিজের করে নেন।

খেলায় তার ক্যাচ নেয়ার অনুপাত ১.৩৯৩ : ১ যা কেবলমাত্র ওয়ালি হ্যামন্ডের ১.২৯১ : ১ ও জন ল্যাংগ্রিজের ১.৩৬৫ : ১-এর চেয়ে পিছিয়ে রয়েছে। জন টানিক্লিফ ২৭.০০ গড়ে প্রথম-শ্রেণীর ক্রিকেটে ২০,৩১০ রান তুলেছিলেন। এছাড়াও মাঝে-মধ্যে বল হাতে নিয়ে ৫৭.৮৫ গড়ে সাত উইকেট পেয়েছেন।

ঘরোয়া ক্রিকেটে অসামান্য অবদানের স্বীকৃতিস্বরূপ ১৯০১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন জন টানিক্লিফ।

অবসর 
১৯০৭ মৌসুম শেষে খেলোয়াড়ী জীবন থেকে অবসর গ্রহণের পর ক্লিফটন কলেজে ক্রিকেট কোচ হিসেবে নিযুক্ত হন। এরপর গ্লুচেস্টারশায়ার ক্লাবের পরিচালনা পরিষদের সদস্য মনোনীত হন। ঐ সময়ে তার সন্তান ক্লাবের সাধারণ সম্পাদক ছিলেন।

১১ জুলাই, ১৯৪৮ তারিখে ৮১ বছর বয়সে ব্রিস্টলের ওয়েস্টবারি পার্কে জন টানিক্লিফের দেহাবসান ঘটে।

তথ্যসূত্র

আরও দেখুন 
 ইয়ান হার্ভে
 রয় পালমার
 উইজডেন বর্ষসেরা ক্রিকেটার
 সাসেক্স কাউন্টি ক্রিকেট ক্লাব
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ 

 
 

১৮৬৬-এ জন্ম
১৯৪৮-এ মৃত্যু
ইংরেজ ক্রিকেটার
ইয়র্কশায়ারের ক্রিকেটার
উইজডেন বর্ষসেরা ক্রিকেটার
নর্থ ভার্সাস সাউথের ক্রিকেটার
প্লেয়ার্সের ক্রিকেটার
ইয়র্কশায়ারের ক্রীড়াবিদ
পাডসের ব্যক্তি
সি. আই. থর্নটন একাদশের ক্রিকেটার
৩০ ঊর্ধ্ব বনাম ৩০ নিম্ন দলের ক্রিকেটার
অল অ্যাবাউট ইভ

অল অ্যাবাউট ইভ () জোসেফ এল. ম্যাংকাভিৎস রচিত ও পরিচালিত মার্কিন নাট্য চলচ্চিত্র। ছবিটি প্রযোজনা করেছেন ডেরিল এফ. জানুক। এটি ম্যারি অরের ১৯৪৬ সালের দ্য উইজডব অব ইভ ছোটগল্প অবলম্বনে নির্মিত হলেও পর্দায় তাকে কৃতিত্ব দেওয়া হয় নি।

ছবিটিতে ব্যাপক প্রশংসিত কিন্তু বয়ঃপ্রাপ্ত তারকা মার্গো চ্যানিং চরিত্রে অভিনয় করেন বেটি ডেভিস এবং তার উচ্চাকাঙ্ক্ষী তরুণ ভক্ত ইভ হ্যারিংটন চরিত্রে অভিনয় করেন অ্যান ব্যাক্সটার। অন্যান্য পার্শ্ব চরিত্রে অভিনয় করেন জর্জ স্যান্ডার্স, সেলেস্ট হোম, গ্যারি মেরিল, হিউ মার্লো, থেলমা রিটার, মেরিলিন মনরো, গ্রেগরি র‍্যাটফ, বারবারা বেটস এবং ওয়াল্টার হ্যাম্পডেন।

চলচ্চিত্রটি ১৯৫০ সালের ১৩ই অক্টোবর মুক্তি পায় এবং মুক্তির পরপরই সমালোচকদের দ্বারা প্রশংসিত হয়। ছবিটি ১৪টি বিভাগে একাডেমি পুরস্কারের মনোনয়ন লাভ করে এবং শ্রেষ্ঠ চলচ্চিত্র সহ ছয়টি বিভাগে পুরস্কার লাভ করে। অল অ্যাবাউট ইভ অস্কারের ইতিহাসের একমাত্র চলচ্চিত্র হিসেবে অভিনয় বিভাগে চারটি পুরস্কারের মনোনয়ন লাভ করে (ডেভিস ও ব্যাক্সটার শ্রেষ্ঠ অভিনেত্রী বিভাগে এবং হোম ও রিটার শ্রেষ্ঠ পার্শ্ব অভিনেত্রী বিভাগে)। ১৯৯০ সালে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে ছবিটিকে সংরক্ষণের জন্য নির্বাচন করা হয়। এটি জাতীয় চলচ্চিত্র রেজিস্ট্রিতে তালিকাভুক্ত প্রথম ৫০টি চলচ্চিত্রের একটি। আমেরিকান ফিল্ম ইনস্টিটিউটের করা ১০০ সেরা মার্কিন চলচ্চিত্র তালিকায় এই ছবিটির অবস্থান ১৬তম।

কুশীলব 
 বেটি ডেভিস - মার্গো চ্যানিং
 অ্যান ব্যাক্সটার - ইভ হ্যারিংটন
 জর্জ স্যান্ডার্স - অ্যাডিসন ডিউইট
 সেলেস্ট হোম - কারেন রিচার্ডস
 গ্যারি মেরিল - বিল স্যাম্পসন
 হিউ মার্লো - লয়েড রিচার্ডস
 থেলমা রিটার - বার্ডি
 মেরিলিন মনরো - মিস কেসওয়েল
 গ্রেগরি র‍্যাটফ - ম্যাক্স ফাবিয়ান
 বারবারা বেটস - ফিবি
 ওয়াল্টার হ্যাম্পডেন - বয়স্ক অভিনেতা (স্যারা সিডন্স পুরস্কারের সঞ্চালক)
 ফ্র্যাঙ্কলিন ফারনাম - স্যারা সিডন্স পুরস্কারের অতিথি

তথ্যসূত্র

বহিঃসংযোগ 
 
 
 
 

১৯৫০-এর চলচ্চিত্র
১৯৫০-এর দশকের নাট্য চলচ্চিত্র
মার্কিন চলচ্চিত্র
মার্কিন বিদ্রূপাত্মক চলচ্চিত্র
মার্কিন নাট্য চলচ্চিত্র
মার্কিন সাদাকালো চলচ্চিত্র
মঞ্চ সম্পর্কে চলচ্চিত্র
সত্য ঘটনা অবলম্বনে মার্কিন চলচ্চিত্র
অভিনয়শিল্পী সম্পর্কে চলচ্চিত্র
ছোট কল্পকাহিনী অবলম্বনে চলচ্চিত্র
জোসেফ এল. ম্যাংকাভিৎস পরিচালিত চলচ্চিত্র
অ্যালফ্রেড নিউম্যান সুরারোপিত চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
কানেটিকাটের পটভূমিতে চলচ্চিত্র
নিউ ইয়র্ক শহরের পটভূমিতে চলচ্চিত্র
কানেটিকাটে ধারণকৃত চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
কান চলচ্চিত্র উৎসব জুরি পুরস্কার বিজয়ী
শ্রেষ্ঠ চলচ্চিত্র বিভাগে বাফটা পুরস্কার বিজয়ী
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
১৯৫০-এর দশকের ইংরেজি ভাষার চলচ্চিত্র
১৯৫০-এর দশকের মার্কিন চলচ্চিত্র